Hwang Young-cho

Hwang Young-cho (koreansk hangul: 황영조, koreansk hanja: 黄永祚, født 22. mars 1970 i Samcheok i Gangwon) er en tidligere sørkoreansk friidrettsutøver.

Hwang var en lovende friidrettsutøver i ungdommen, og bestemte seg for å spesialisere seg på maraton etter at han vant sitt første maratonløp i 1991.

Maratonløpet under OL 1992 i Barcelona var Hwangs fjerde i karrieren. Han hadde to seire og en andreplass i sine tre tidligere maratonløp. I Barcelona lå han hele tiden i ledergruppen, som halvveis i løpet bestod av ca. 30 løpere. Etter hvert mistet de fleste kontakten med teten, og etter 35 km lå Hwang og japaneren Koichi Morishita alene i ledelsen. Etter ca. 40 km opparbeidet Hwang seg et forsprang som holdt helt til mål.

Hwang konkurrerte lite etter Barcelona, og han la opp etter at skader forhindret ham fra å representerer Sør-Korea under OL 1996 i Atlanta.

 Referanser 

 Eksterne lenker 




Kategori:Sørkoreanske langdistanseløpere
Kategori:Sørkoreanske maratonløpere
Kategori:Olympiske mestere for Sør-Korea
Kategori:Medaljevinnere under Sommer-OL 1992
Kategori:Deltakere for Sør-Korea under Sommer-OL 1992
Kategori:Friidrettsutøvere under Sommer-OL 1992
Kategori:Personer fra Gangwon
Kategori:Fødsler i 1970